62019CO0315_INF
Tiesas (sestā palāta) 2019. gada 26. septembra rīkojums –
Wallonische Region
(lieta C‑315/19)
Lūgums sniegt prejudiciālu nolēmumu – Darba ņēmēju brīva pārvietošanās – Ceļu satiksme – Mehānisko transportlīdzekļu reģistrācija – Vadītājs, kas dzīvo citā dalībvalstī – Citā dalībvalstī reģistrēts transportlīdzeklis – Transportlīdzeklis, ko darba ņēmēja rīcībā nodevis citā dalībvalstī reģistrēts darba devējs – Pienākums policijas pārbaudes laikā uzreiz sniegt pierādījumu, ka šāda transportlīdzekļa izmantošana ir likumīga – Samērīgums
Personu brīva kustība – Darba ņēmēji – Ierobežojumi – Darba ņēmēji, kas dzīvo valsts teritorijā un kas ir nodarbināti citā dalībvalstī – Transportlīdzekļa, kurš aprīkots ar ārvalstu numura zīmēm, izmantošana – Valsts tiesiskais regulējums, kurā, paredzot naudas sodu, noteikts pienākums pārbaudes laikā uzreiz sniegt pierādījumus par tā likumīgu izmantošanu – Nepieļaujamība – Pamatojums – Neesamība – Samērīguma principa pārkāpums
(LESD 45. pants)
(skat. 23., 27.–31., 33.–36. punktu un rezolutīvo daļu)
Rezolutīvā daļa
LESD 45. pants ir jāinterpretē tādējādi, ka tam ir pretrunā tāds dalībvalsts tiesiskais regulējums, atbilstoši kuram šajā dalībvalstī dzīvojošs darba ņēmējs uz izņēmumu no pienākuma reģistrēt savā dzīvesvietas dalībvalstī transportlīdzekli, kuru tā rīcībā nodevis viņa darba devējs, kas ir reģistrēts citā dalībvalstī, kurā šis transportlīdzeklis ir reģistrēts, var atsaukties tikai tad, ja dokumentus, kas pierāda, ka šī izņēmuma piemērošanas nosacījums ir izpildīts, viņš vienmēr vadā līdzi transportlīdzeklī.